আঞ্চলিক ৰাজনীতিৰ আদৰ্শ আগত ৰাখি ১৯৭৭ চনত আত্মপ্ৰকাশ কৰিছিল পি এল পিয়ে। ইয়াৰ নেতা আছিল নিবাৰণ বৰা। ১৯৭৮ চনত নগেন হাজৰিকাৰ নেতৃত্বত গঠন হৈছিল অসম জাতীয়তাবাদী দলৰ। বিদেশী বহিষ্কাৰ আন্দোলনৰ বীঁজ সিঁচিছিল এনেবোৰ আঞ্চলিক দলেই। ১৯৭৯ চনৰ ২৭ আগষ্টত ডিব্ৰুগড়ৰ কানৈ কলেজত এখন সভা অনুষ্ঠিত হ'ল। তাত আছুকে ধৰি চাৰিটা সংগঠন গোট খালে। ছাত্ৰ সন্থাৰ কিছুসংখ্যক সদস্য, পি এল পিৰ অতুল বৰা আৰু পবিন্দ্ৰ ডেকা, প্ৰগ্ৰেছিভ প্লেইন ট্ৰাইবেল কাউঞ্চিলৰ পৰা প্ৰসেনজিৎ ব্ৰক্ষ্ম উপস্থিত আছিল। অসম সাহিত্য সভাৰ নগেন শইকীয়া উপস্থিত আছিল যদিও সাহিত্য সভাক প্ৰতিনিধিত্ব কৰি নহয়, ব্যক্তিগতভাৱেহে উপস্থিত আছিল। অসম জাতীয়তাবাদী যুৱ-ছাত্ৰ পৰিষদৰ নগাওঁ জিলা সমিতিৰ পৰাও কেইজনমান সদস্য ব্যক্তিগতভাৱে উপস্থিত আছিল। এইখন সভাতেই পৰৱৰ্তী সময়ত আন্দোলনৰ নেতৃত্ব লোৱা 'সদৌ অসম গণ সংগ্ৰাম পৰিষদ'ৰ জন্ম হৈছিল। এই উপন্যাসখনৰ বৈশিষ্ট্য এয়ে যে আন্দোলনৰ অগ্ৰগতি বৰ্ণাওতে একাদিক্ৰমে চন আৰু তাৰিখ অনুসৰি আন্দোলনৰ কাৰ্যসূচীসমূহ যথাসম্ভৱ তথ্যসমৃদ্ধভাবে দাঙি ধৰা হৈছে। লগতে অসমীয়াৰ নিভাঁজ দেশপ্ৰেম আৰু সৰল অভিব্যক্তিৰ বহিঃপ্ৰকাশ সুন্দৰকৈ তুলি ধৰিছে। লাহে লাহে আন্দোলন অসমীয়াৰ তেজত সোমাই পৰিল। উপন্যাসখনৰ পাতে পাতে আছে সেই সময়ত অসমে কি ৰক্তাক্ত পৰিস্থিতিৰ মুখামুখি হৈছিল! কিমানে বুকুৰ তেজ দিলে। কিমানে মৃত্যুক সাবটি ল'লে। কিমানে শাৰীৰিক নিৰ্যাতন মূৰ পাতি ল'লে। কৈ শেষ কৰিব নোৱাৰি সেই সময়ৰ দুখ আৰু দুৰ্যোগৰ কথা। যি ভুক্তভোগী তেওঁ বুজে আবেগে মানুহক কেনেকৈ ধৰাশায়ী কৰে। কিন্তু ইমান অত্যাচাৰ সহ্য কৰাৰ পিচত, ইমান ত্যাগ স্বীকাৰ পাছতো অসম আৰু অসমীয়াই নায্য প্ৰাপ্য পালেনে? পাৰিলেনে ইস্পিত দাবী পূৰণ কৰিব? নেতৃত্বৰ অদূৰদৰ্শীতাৰ ফলতেই ইমান দীঘলীয়া সময়জুৰি চলা অন্দোলনটো বিফল হ'ল। শেহত গৈ সকলো ফুটুকাৰ ফেন হ'ল। কুটিল ৰাজনীতিৰ পাশাখেলত উটি গ'ল অসমীয়াৰ ত্যাগ আৰু আবেগৰ জোৱাৰ। লজ্জাজনকভাৱে আন্দোলনকাৰী নেতাসকলে কেন্দ্ৰীয় চৰকাৰৰ ওচৰত আত্মসমৰ্পন কৰিছিল। কিন্তু সময় থাকোতেই সেই কথা অসমবাসীয়ে গম নাপালে। অসমীয়াই নাজানিলে আচলতে 'চুক্তিপত্ৰ'ত আছিল কি!
ফট্ফটীয়া জোনাক ৰাতি, শেৱালিৰ তলৰ ঘাঁহনিত ওপৰলৈ মুখ কৰি শুই পৰে বিশ্বনাথ। চকুহাল মেল খোৱা। আকাশত থকা লক্ষ লক্ষ তৰাৰ মাজৰ দুটা নিদিৰ্ষ্ট তৰাত দৃষ্টি থিৰ হৈ পৰে বিশ্বনাথৰ.....
বতাহত থৰথৰকৈ কঁপিছিল শেৱালিজোপা....
← দক্ষিণৰ হিট : বলীউদৰ ছুপাৰহিট (নীলিম অনুৰাগ)
যৈচন গগন বিয়পি ( দীপাংকৰ ভাগৱতী)
ইতিহাসে গৰকা ছয়দুৱাৰ-(অঞ্জল বৰা)
শিতানত লেখাৰ সংখ্যা Select Category অনুবাদ (274) অনুভৱ (528) অসমীয়া লিখন সঁজুলি (1) আখল (215) ই-কিতাপ (38) কবিতা (1,316) ক্ৰীড়া (36) গল্প (1,217) গ্রন্থ-আলোচনা (133) দেশে-বিদেশে (307) ধাৰাবাহিক (465) প্ৰবন্ধ (1,432) বোলছবি (116) ভাল খবৰ (23) ভিন্নস্বাদ (973) ৰহঘৰা (895) ৱিকিপিডিয়া বাৰ্তা (15) শিল্প আৰু ভাষ্কৰ্য্য (194) শিশু-শিতান (36) শ্ৰব্য-নাট (2) সংখ্যাটোৰ-আঁৰত (69) সম্পাদকলৈ-চিঠি (32) সম্পাদকীয় (139) সৰিয়হ-ফুল (64) সাক্ষাৎকাৰ (112) স্বাস্থ্যকথা (214)
Copyright © 2022 সাহিত্য ডট অৰ্গ. All rights reserved.
Theme: ColorMag by ThemeGrill. Powered by WordPress.
Copying is Prohibited!
